Жарықтың дисперсиясы.

Максвелл теориясы бойынша жарық дегеніміз электромагниттік толқынның бір түрі, олай болса, жарық әсері электромагниттік толқынның әсері болып табылады. 

    Электрондық теория бойынша жарық пен заттың өзара әсері жарық толқындары электр өрісінің заттық атомдары мен молекуларына тигізетін ықпалына келіп соғады.Жарық толқындарының электр өрісі әсерінен электрондар еріксіз тербеледі.Осындай квази-серпімді электрондар тербелгенде айналаға жарық толқындары таралады.

    Максвелл теориясы бойынша электр өтімділігі әр затты сипаттайтын тұрақты шама, сол сияқты заттың сыну көрсеткіші де тұрақты болғандықтан

Тәжирибелердің нәтижесі заттың жарық сыну көрсеткіші жарық толқындарының ұзындығына тәуелдігі екендігін көрсетеді.Мысалы, шынының сыну көрсеткіші көрінетін жарық толқын ұзындығы кеміген сайын арта түсетіндігі байқалады.Бұдан кәдімгі мөлдір заттан өткенде күлгін сәуленің жасыл сәуледен гөрі күштірек, жасыл сәуленің қызыл сәуледен гөрі күштірек сынатындығын байқаймыз.

   Заттың жарық сыну көрсеткішінің (n) жарықтың толқын ұзындығына 

(λ) тәуелділігі жарық дисперсиясы деп аталады.Бұл тәуелділікті мынадай өрнек арқылы көрсетуге болады (16-сурет):

                                        15,16-сурет.Қалыпты ,аномаль дисперсия

Сонда жарық толқындары ұзарғанда, яғни тербеліс жиілігі азайғанда сыну көрсеткішінің кемуі қалыпты дисперсия деп аталады.Ал жарық толқыны қысқарғанда, яғни тербеліс жиілігі артқанда сыну көрсеткішінің кемуі аномаль дисперсия деп аталады (17-сурет).

    Берілген заттың дисперсиясы деп, заттың сыну көрсеткішінің толқын ұзындығына тәуелді өзгеруін айтамыз, яғни 

    Әдетте аномаль дисперсия жарықтың жұтылу жолақтары айқын білінетін газдар мен булардан өткенде де байқалады.Аномаль дисперсия құбылысын 1901 ж. американ физигі Р.Вуд, орыс физигі Д.Рождественский 1912 ж. зерттеді.

    Жарық дисперсиясы жарық мөлдір призмадан өткенде айқын білінеді де, күрделі жарық шоғы спектрге жіктеледі.Сондықтан жарықты спектрге жіктеп, зерттеуге арналған кейбір приборлардың негізгі бөлігі призма болып табылады.

    Ең алғаш осындай құбылысты эксперимент түрінде 1672 ж. И.Ньютон зерттеген болатын.Негізгі бөлігі призма болатын приборлар призмалы спектрлік приборлар деп аталады.Олардың спектрі тікелей көзбен көріп бақылауға ареалған түрі спектроскоп, ал спектрдің суретін түсіру үшін қолданылатын түрі спектрограф делінеді.

    Спектрографтың күрделі жарықты толқындар ұзындықтары бойынша жіктеу қабілеті спектрографтың дисперсиясы деп аталады.Спектрографты пайдаланып, әлі де ажырата алатын өте жақын екі спектрлік сызықтың толқын ұзындықтарының орташа мәнінің сол сызықтар толқын ұзындақтары айырмасына қатынасы спектрографтың айырғыш күші болады.

мұндағы а – призма табанының тұрқы.

    Бірнеше жарық сызықтардан түзілген спектр сызықтық спектр деп аталады.Егер спектрографтың саңылауына ақ жарық түсірілсе, онда спектрограф саңылауының жеке кескіндерінің аралары бірігіп кетеді де, жалпақ түсті жолақ пайда болады, мұны тұтас спектр деп атайды.

    Спекрлік сызықтардың әрқайсысы белгілі бір толқын ұзындығына сәкес келеді, өйткені олардың ені өте болымсыз болады.Инертті газдар және металл булары дара атомдардан құралады.Олай болса, сызықтық спектрді дара атомдар береді, сондықтан ол әдетте атомдық спектр деп аталады.Әр түрлі химиялық элементтер атомдарының белгілі жағдайда шығаратын өзіне тән спектрлері болады.Сонымен тұтас спектр мен сызықтық спектр жарық шығарып тұрған қатты және сұйық денелердің, атомдық газдардың спектрлері болады.Мұндай спектрледі сәуле шығару спектрлері деп аталады.Ал жұтылу сызықтарының немесе жұтылу жолақтарының жинағы жұтылу спектрі болып есептелінеді.Сөйтіп атомдардың жұтылу сызықтары олардың сәуле шығару сызықтарына тән келеді.Сонымен химиялық элементтердің атомдарының өздеріне тән жұтылу спектрлері болады.

    Заттың спектрін оқып-зерттеудің ғылым мен техникада маңызы зор, өйткені заттың спектрі бойынша оның көптеген қасиеттерін, химиялық құрамын анықтауға болады.Бұл жөнінде заттың атомдары мен молекулаларының сәуле шығару спектрлері және спектрдің басқа түрлері де пайдаланылады.Өнеркәсіпте, әсіресе, атомдардың сәуле шығаруы көбірек қолданылады.Заттың құрамын, оның сәуле шығару спектрі бойынша анықтау спектрлік анализ деп аталады.

3.2  Вавилов-Черенков жарығының сәулеленуі

    Совет физигі П.А.Черенков 1934 ж. академик С.И.Вавиловтың басшылығымен жүргізген эксперименттерінде электрондар жарықтың фазалық жылдамдығынан үлкен тұрақты жылдамдықпен қозғалған жағдайда жарық толқындарының пайда болатының анықтады.Осылайша электрондар жарық жарық жылдамдығынан үлкен жылдамдықпен қозғалғанда шыққан жарық Вавилов-Черенков жарығы немесе эффектісі деп аталады.

    П.А.Черенков радийден шыққан γ-сәулелер өткенде ерітінділердің жарық шығаруын зерттей от ырып, γ-сәулелер өткенде еріткіштердің өздері де әлсіздеу жарық шығаратындығын байқады.Арнайы жасалған тәжирибелердің қорытындысынан С.И.Вавилов бұл пайда болған жарық табиғаты жағынан люминесценцияға жатпайтын ерекше сәулелер деді.Сөйтіп γ-сәулелер сұйықтан өткенде байқалатын бұл жарықты γ –сәулелер әсерінен сұйықтың атомдарынан бөлініп шыққан шапшаң электрондар шығаратындығы дәлелденді.Бұл жарықтың ерекшелігі, ол тек алға қарай бір бағытта таралады (18-сурет).Совет физиктері И.М.Франк мен И.Е.Тамм 1937 ж. бұл құбылысты теориялық жүзінде толық түсіндірді.

    18-суретте электрон көрсетілген бағытта 

 жылдамдықпен қозғалып бара жатсын.

                   17-сурет.Электрон бағыты
Сонда бұл электрон өрісінің әсерінен оның жолындағы молекулалар поляризацияланады, сөйтіп олардың элементар дипольдар қасиеттері пайда болып, ондай молекулалар жарық шығарады.Осындай толқындардың интерференциялануының нәтижесінде қорытқы толқын туады.Ал толқындық бейне конус тәрізді болып оның төбесінде электрон тұрған болады.Сфералық толқындардың таралу бағыты мен электрон қозғалысының бағыты арасында бір θ бұрышы түзіледі де, оның шамасы мына формуламен анықталады:

мұндағы n-ортаның сыну көрсеткіші,c-жарықтың вакуумдағы жылдамдығы.Электрондар жылдамдығы 
[image: image9.wmf]J

>c/n болуға тиіс, сонда ғана Вавилов-Черенков жарығы пайда болады.

    Сонымен Вавилов-Черенков эффектісі тек электрондар ғана емес, зарядталған басқа шапшаң элементар болшектер қозғалғанда да байқалады.Ал бақылаудың нәтижесінде ондай бөлшектердің жылдамдығын, зарядын анықтауға болады.Осы эффектісінің нәтижесінде көптеген эксперименттік әдістер пайда болады, мысалы, Черенков есептеуіші деп аталатын прибор арқылы көптеген бөлшектерді тіркеуге болады.

3.3 Жарықтың жұтылуы.

Жарық толқыны энергиясының сол толқынның затқа енуіне байланысты кемуін жарықтың жұтылуы деп атаймыз.Сонда жарық бір ортадан өткенде оның интенсивтілігі кемиді, өйткені жарық толқындары электр өрісі ықпалынан зат атомдарының құрамындағы электрондарды еріксіз тербетеді, себебі, ұдайы тербеліс болу жарық энергиясы жұмсалады да, ол энергияның басқа түріне айналады.Зат атомдарының бір-бірімен сқғылысу нәтижесінде электрондардың тербеліс энергиясының біраз бөлігі молекуланың ретсіз қозғалыс энергиясына айналады.Соның нәтижесінде дене қызып, біраз жарық энергиясы жұтылады.Жарық интенсивтігінің кему дәрежесі жарық өтетін заттың табиғатына және оның қалындығыеа байланысты.Егер біртекті заттың бетіне түскен монохромат жарық шоғының интенсивтігі Ic болса, оның сол заттан өткеннен кейінгі интенсивтігі  Il мына формула арқылы анықталады:

мұндағы тұрақты шама х-жұтылу коэфициенті, l – заттың қалындығы.Минус (-) таңбасы жарық интенсивтігінің кемитіндігін көрсетеді.

    Жарықтың жұтылу заңын тәжирибе жүзінде ең алғаш 1729 ж. француз ғалымы П.Бугер (1698-1758) ашқан болатын.Ал онан кейінірек теория жүзінде 1760 ж. Ламберт жетілдіріп дәлелдеген.сондықтан (36) формула әдетте Бугер-Ламберт заңы деп аталады.

    Әр түрлі заттың жұтылу коэффициенттері түрліше болады.Сол сияқты барлық заттардың жұтылу коэффициенттері жарық толқындары ұзындығына тәуелді болады.

    Егер монохромат жарық сәулесі концентрациясы С болатын сұйық ерітінділерден өтсе, онда жұтылу коэффициенті х мына шамаға пропорционал болады:

мұндағы x`-ерітіндінің жұтылу коэфициенті.Бұл тәуелдікті бірінші рет эксперимент түрінде А.Бер ашқандықтан, Бер заңы деп аталады.Енді (37) өрнекті пайдалана отырып, Бугер-Ламберт заңын басқаша түрде жазып көрсетейік:

Сондықтан бұл формула Бугер-Ламберт-Бер заңы деп аталады.Әдетте жұтылу коэффициентін спектрофотометрдің көмегімен анықтайды.Сөйтіп жарық заттан өткенде толқын ұзындығы әр түрлі сәулелер түрліше жұтылады, яғни жарық жұтылу құбылысының талғамдық сипмты болады.Көрінетін сәулелерді талғап жұтатын денелер мөлдір емес денелер болып табылады да, ал көрінетін сәулелерді болымсыз аз жұтатын денелер түссіз мөлдір денелер деп аталады.Сондықтан боялған ерітінділердегі заттардың конценетрациясы (С) Бугер-Ламберт-Бер заңына негізделген фотометрлік әдіспен анықталады.Бұл әдіс бойынша ерітінді арқылы өткен жарық ағынын, өткізу коэффициентін немесе оптикалық тығыздығын өлшеуге болады.

